Diari Oficial de la Generalitat Valenciana


Sumari del DOGV 4910, del 24-12-2004 (2004/13110)

RESOLUCIÓ de 3 de desembre de 2004, del director general d'Investigació i Transferència Tecnològica, per la qual es prorroguen les beques per a la formació de personal tècnic de suport a la investigació concedides per la Generalitat Valenciana en convocatòries anteriors.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13535


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 3 de desembre de 2004, del director general d'Investigació i Transferència Tecnològica, per la qual es prorroguen les beques per a la formació de personal tècnic de suport a la investigació concedides per la Generalitat Valenciana en convocatòries anteriors. [2004/X13083]
  
L'Orde de 26 de juliol de 2004, del conseller de Cultura, Educació i Esport, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana estableix, en el punt 11 de l'annex VI, dedicat a les beques per a la formació de personal tècnic de suport a la investigació, que el director general d'Universitats i Investigació ha de resoldre les renovacions anuals de les beques concedides a l'empara d'aquella Orde i les renovacions anuals de les beques de les mateixes característiques concedides a l'empara de convocatòries anteriors.
  
La Resolució de 19 de desembre de 2002, del sotssecretari de l'Oficina de Ciència i Tecnologia de la Presidència de la Generalitat Valenciana, va convocar beques per a la formació de personal tècnic de suport a la investigació per a l'exercici 2003 (DOGV núm. 4.406, de 26.12.02), beques que foren renovades durant l'exercici 2004 mitjançant la Resolució de 22 de desembre de 2003, del director de l'Agència Valenciana de Ciència i Tecnologia.
  
Com que la renovació per a l'exercici de 2004 no esgota el període màxim de 24 mesos de beca, procedeix ara fer una renovació durant el període corresponent de 2005 a tots els becaris que compleixen les condicions establides, especialment les relacionades amb la realització del treball, i han presentat en temps i forma els documents de sol·licitud de renovació.
  
Per tot això, una vegada comprovades les sol·licituds de renovació presentades i, en virtut de les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV, de 6 d'octubre), resolc:
  
Primer
  
Prorrogar les beques per a la formació de personal tècnic de suport a la investigació, convocades per Resolució de 19 de desembre de 2002, del sotssecretari de l'Oficina de Ciència i Tecnologia de la Presidència de la Generalitat Valenciana, a les persones beneficiàries que figuren en els annexos I (corresponent a la modalitat A) i II (corresponent a la modalitat B) de la present resolució, pel període que s'hi indica, i per un import total de vuit-cents setanta-tres mil, tres-cents vint euros (873,320,00 €), i queda condicionat a l'existència efectiva de consignació pressupostària suficient a càrrec dels crèdits de la línia de subvenció T4015000 de l'aplicació 72.10.19.304.29 del pressupost de la Generalitat Valenciana per a l'exercici 2005.
  
Segon
  
La dotació mensual bruta en el cas de les persones que figuren en l'annex I és de 1.100 euros mensuals, que es pagaran a les persones beneficiàries per mesos anticipats, sempre que siga possible.
  
Tercer
  
La dotació mensual bruta en el cas de les persones que figuren en l'annex II és de 760 euros mensuals, que es pagaran a les persones beneficiàries per mesos anticipats, sempre que siga possible.
  
Quart
  
Segons el que establix el punt 3.4 de l'annex VI de l'Orde de 26 de juliol de 2004, i la base 3.3 de la Resolució de 19 de desembre de 2002, el pagament a la persona becada, d'acord amb el període concedit (inclòs en els primers 8 mesos de l'any), anirà a càrrec dels pressuposts de la Generalitat Valenciana. Els pagaments de les assegurances d'accidents corporals, d'assistència mèdica i de responsabilitat civil durant el període de gaudi de la beca, aniran a càrrec del pressupost de l'entitat en què es desplega el treball formatiu.
  
Cinqué
  
Les persones beneficiàries de la beca tenen l'obligació de complir les bases de la Resolució de 19 de desembre de 2002, i de l'Orde de 26 de juliol de 2004, abans referides.
  
Sisé
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.
  
València, 3 de desembre de 2004.- El director general d'Investigació i Transferència Tecnològica: Jesús T. Pastor Ciurana.